КУДАЙДЫН БИЧИМЕЛЕРИ(НЕБЕСНЫЕ ДИКТОВКИ)
Кара башту алтай уулдар 
Карыгып не базадар 
Карануйда азып тургандый 
Калактажып не турадаар 
Јўрўмнин учурын аайлабай туруп 
Јенил јўрўмге ородып барадыгар 
Ай карѓануй тўнде чилеп 
Азып – тозып базып јўредеер 
Ай карыккандый санаалар орозо 
Бош салынып, керектенбей јўредеер 
Кайран уулдар, кара баштуулар 
Бажыгар салактадып јўрбегер 
Оско калыктар алдына 
Оскўс немедий корўнбегер, уулдар 
Кара бажыгар бийик тудуп 
Алтай Јерим – Јер Энем деп 
Кара башту албаты ортодон 
Адаар слердин чыгып турзын 
Ада Алтайаар сакып јат 
Кара башту уулдарын 
Ак ўрўзин чачып 
Мен АЛТАЙ деп айдынып 
Алтайы учун сос айдатан 
Алтай уулдын бўдўжин 
Салган слерге Кудайаар 
Јаан јашка једип калган 
Буурайган башту энелер 
Уулдарыс деп сўўнип турзын 
Ак чачту адалар 
Алтай эрлер деп оморкоп турзын 
Эпши кыстар алтай уулдарыс деп 
Бойлорын тууразынан коруп 
От очогын курчууулап тутсын 
Алтай ээрдин тоомјызын 
Коргўзереер деп ижемји 
Алтай уулдар адын 
Ак јарыкка чыгарып 
Тагылдарыс ажыра 
Бажырып – чогодоп 
Аайлу – башту јўрўмди 
Байлу – кемдў јўрўмди 
Слерден корўп ондозын 
Јайканыжып јўрген јиит улус 
Слерден тем алып 
Кайкап бери бурулзын 
Баш ла болзын баш болзын 
Алтай Кудайым – Ак Јаным деп